আগামী সপ্তাহে দু’দিন বন্ধ থাকবে ব্যাঙ্ক, কোন কোন দিন?

ওয়েব ডেস্ক : আগামী সপ্তাহে দু’দিন বন্ধ থাকতে চলেছে ব্যাঙ্ক (Bank)! মে মাসের ছুটির তালিকা ঘোষণা করেছে আরবিআই (RBI)। আর রিজার্ভ ব্যাঙ্ক অফ ইন্ডিয়ার তরফে কলকাতায় আরও দু’দিন ব্যাঙ্ক বন্ধ থাকবে বলেও জানানো হয়েছে। দেখে নেওয়া যাক কোন কোন দিন ব্যাঙ্ক বন্ধ থাকতে চলেছে?

রিজার্ভ ব্যাঙ্ক অব ইন্ডিয়া জানিয়েছে, আগামী ৯ ও ১০ মে বন্ধ থাকতে চলেছে ব্যাঙ্ক। ৯ মে ব্যাঙ্ক থাকার কারণ হল সেদিন রবীন্দ্র জয়ন্তী (Rabindra Jayanti)। এদিকে পরের দিন রবিবার হওয়ার কারণে ব্যাঙ্ক বন্ধ থাকতে চলেছে। ফলে দু’দিন ব্যাঙ্ক বন্ধ থাকবে।

আরও খবর : কোটি কোটি টাকার ব্যাঙ্ক প্রতারণা মামলায় পাকড়াও কমলেশ পারেখ

এছাড়া চলতি মাসে আরও অতিরিক্ত একটা দিন বন্ধ থাকবে ব্যাঙ্ক। সেই তারিখ হল ২৬ মে। সে দিন রয়েছে কাজী নজরু ইসলামের জন্মদিন। অন্যদিকে ১৬ মে সিকিম (Sikkim) প্রতিষ্ঠা দিবস। ফলে সেদিন গ্যাংটকে বন্ধ থাকবে ব্যাঙ্ক পরিষেবা।

আরবিআই আগেই সরকারি ও বেসরকারি ছুটির তালিকা (List of holidays) প্রকাশ করেছিল। সেই মতো দেখা গিয়েছে মে মাসে ১৩টি ছুটি রয়েছে। এদিকে প্রশ্ন উঠছিল, ৪ মে তো পশ্চিমবঙ্গের বিধানসভা নির্বাচনের ফলপ্রকাশ হবে। ফেল আগামী কাল কি বন্ধ থাকবে ব্যাঙ্ক? তবে আরবিআইয়ের (RBI) তরফে যে ছুটির তালিকা প্রকাশ করা হয়েছে, তাতে সোমবারের কোনও ছুটির কথা বলা হয়নি।