হিসেবে ব্যাপক গরমিল! এই বেসরকারি ব্যাঙ্কের বিরুদ্ধে তদন্ত শুরু

ওয়েব ডেস্ক : হিসেবে ব্যাপক গরমিল। সেই অভিযোগে এক বেসরকারি ব্যাঙ্কের বিরুদ্ধে তদন্ত শুরু করল কেন্দ্রীয় তদন্তকারী সংস্থা সিরিয়াস ফ্রড ইনভেস্টিগেশন অফিস বা এসএফআইও (SFIO)। ইতিমধ্যে এ নিয়ে বেসরকারি ব্যাঙ্কের (Bank) কর্তৃপক্ষকে চিঠি পাঠানো হয়েছে বলে খবর।

সূত্রের খবর, ওই বেসরকারি ব্যাঙ্কের হিসেবে গরমিলের পরিমাণ প্রায় ২০০০ কোটি টাকা। ওই ব্যাঙ্কের নাম হল ইনডাশইন্ড ব্যাঙ্ক (Indusind Bank)। ইতিমধ্যে তাদের বিরুদ্ধে তদন্ত শুরু করেছে কেন্দ্রীয় তদন্তকারী সংস্থা সিরিয়াস ফ্রড ইনভেস্টিগেশন অফিস। এই গড় মিলের কারণে ওই ব্যাঙ্কের বিভিন্ন ক্ষেত্রে বড় ধাক্কা লেগেছে বলে খবর।

আরও খবর : ফের বাংলাদেশি সন্দেহে ৩ পরিযায়ী শ্রমিককে মারধোরের অভিযোগ, মৃত ১

বুধবার বেসরকারি ব্যাঙ্কের কর্তৃপক্ষের তরফে জানানো হয়েছে, তাঁদেরকে কেন্দ্রীয় তদন্তকারী সংস্থা সিরিয়াস ফ্রড ইনভেস্টিগেশন অফিস বা এসএফআইও (SFIO)-র তরফে একটি চিঠি পাঠানো হয়েছে। ২০১৩ সালে কোম্পানি অ্যাক্টের অধীনে ২১২ নম্বর সেকশন অনুযায়ী এই চিঠি পাঠানো হয়েছে।

প্রসঙ্গত, গত সপ্তাহেই ইনডাশইন্ড ব্যাঙ্কের তরফে জানানো হয়েছিল, ইন্টারনাল ডেরিভেটিভ ট্রেডের হিসেবে গরমিল ধরা পড়েছে। সেই সব তথ্য কয়েকমাস আগে এসএফআইও-কে দেওয়া হয়েছিল। আর এই গরমিলের কারণে ব্যাঙ্কের কাজে বড় ধাক্কা লেগেছে বলে খবর। শেয়ার বাজারে এই ব্যাঙ্কের শেয়ারের দামও পড়েছে।

দেখুন অন্য খবর :

The post হিসেবে ব্যাপক গরমিল! এই বেসরকারি ব্যাঙ্কের বিরুদ্ধে তদন্ত শুরু first appeared on KolkataTV.