টানা ৬দিন বন্ধ ব্যাঙ্ক! কবে কবে? জেনে নিন

ওয়েব ডেস্ক : শুরু হয়ে গিয়েছে দেবীপক্ষ। ইতিমধ্যে ঠাকুর দেখতে শুরু করে দিয়েছেন সাধারণ মানুষ। আর বাঙালির এই প্রিয় উৎসব উপলক্ষ্যে কলকাতা-সহ গোটা পশ্চিমবঙ্গে (West Bengal) বন্ধ থাকতে চলেছে ব্যাঙ্ক (Bank)। রাষ্ট্রায়াত্ত ও বেসরকারি সবধরণের ব্যাঙ্ক বন্ধ থাকতে চলেছে। মহাসপ্তমী থেকে দশমী পর্যন্ত বন্ধ থাকবে ব্যাঙ্কের পরিষেবা। অন্যদিকে ষষ্ঠীর দিন রবিবার হওয়ায়, সেদিনও ব্যাঙ্ক বন্ধ থাকবে।

শুধু তাই নয়, শনিবার মহাপঞ্চমী। আর সেদিন চতুর্থ শনিবার হওয়ার কারণে সেদিনও বন্ধ থাকতে চলেছে ব্যাঙ্ক (Bank)। ফলে টানা ৬দিন ছুটি থাকবে বিভিন্ন ব্যাঙ্ক। তাই বৃহস্পতিবার ও শুক্রবারের মধ্যে ব্যাঙ্কের সমস্ত গুরুত্বপূর্ণ কাজ করে ফেলতে হবে সাধারণ মানুষকে।

আরও খবর : এবার গ্রামগুলিও টেক্কা দেবে শহরের বড় বড় পুজো পুজো মণ্ডপ

দেখে নেওয়া যাক, কোন কোন দিন বন্ধ থাকবে ব্যাঙ্ক….

আগামী ২৭ সেপ্টেম্বর চতুর্থ শনিবার হওয়ার কারণে ব্যাঙ্ক (Bank) বন্ধ থাকবে। ২৮ সেপ্টেম্বর রবিবার হওয়ার কারণে সেদিনও ব্যাঙ্ক বন্ধ থাকবে। ২৯ সেপ্টেম্বর হল মহাসপ্তমী। সেই কারণে সেদিনও বন্ধ থাকবে ব্যাঙ্ক। এর পাশাপাশি ৩০ সেপ্টেম্বর মহাষ্টমী, ১ অক্টেবর মহানবমী ও ২ অক্টোবর বিজয়া দশমী ও গান্ধী জয়ন্তি হওয়ার কারণে এই ৬ দিন বন্ধ থাকবে ব্যাঙ্ক।

টানা ৬দিন বন্ধ থাকার পর আগামী ৩ অক্টোবর, শুক্রবার খুলবে ব্যাঙ্ক (Bank)। ৪ অক্টোবর শনিবার পর্যন্ত চলবে ব্যাঙ্কের কাজ। তবে সোমবার ৬ অক্টোবর লক্ষ্মীপুজো হওয়ার কারণে সেদিন গোটা রাজ্যে বন্ধ থাকবে ব্যাঙ্ক। পশ্চিমবঙ্গের পাশাপাশি ত্রিপুরাতেও বন্ধ থাকবে ব্যাঙ্ক পরিষেবা। মহাষ্টমীর দিন কলকাতা আগরতলার পাশাপাশি গুয়াহাটি, জয়পুর, ইম্ফল, ভুবনেশ্বর, পাটনা ও রাঁচীতেও ব্যাঙ্ক বন্ধ থাকতে চলেছে।

দেখুন অন্য খবর :

The post টানা ৬দিন বন্ধ ব্যাঙ্ক! কবে কবে? জেনে নিন first appeared on KolkataTV.